Rolf Holger

Rolf Holger (født 26. september 1903, død 19. juni 1969) var en norsk organist, pianist og komponist. Han var organist i Manglerud kirke, men er særlig kjent som organist i NRKs radioandakter, hvor han sammen med Sigvart Fotland spilte til salmene som ble sunget av Andaktskvartetten. Holger var også en etterspurt akkompagnatør, og han akkompagnerte sangeren Olav Werner på over 300 konserter over hele landet.Werner, Olav  Han akkompagnerte også Aase Nordmo Løvberg på hennes konsertreiser.Jostein Pedersen: Førr ei dame!. Artikkel i Klassisk Musikkmagasin  Han var også akkompagnatør på mange plateinnspillinger, blant andre med Peder Alhaug.Alhaug, Peder  I 1950 var han solist ved uroppførelsen av Eivind Grovens Klaverkonsert med Harmonien i Bergen. Dirigenten var Olav Kielland. Rolf Holger var frimurer og gjorde tjeneste som organist ved logemøter i Stamhuset i Oslo.

Han var gift med Sofie Almgren (1916–1989).

 Bibliografi 
 Norske religiøse folketoner for en sangstemme med akkompagnement 1973 ISBN 82-00-04728-8
 Å Jesus, store Gud (musikktrykk), tekst Tore Ørjasæter (For blandet kor) 

 Referanser 

Kategori:Norske organister
Kategori:Norske klassiske pianister
Kategori:Norske komponister